ຈີນ ແລະເກົາຫຼີໃຕ້ ເປີດການເຈລະຈາ ດ້ານປ້ອງກັນປະເທດ
ໃນວັນພຸດຜ່ານມານີ້ ປະທານາທິບໍດີ Park Geun-hye ຂອງເກົາຫຼີໃຕ້ ຮຽກຮ້ອງໃຫ້ຈີນ ໃຊ້ອິດທິພົນຂອງຕົນ ກົດດັນໃຫ້ເກົາຫຼີເໜືອ ຍຸຕິໂຄງການນິວເຄລຍ.
ເຈົ້າໜ້າທີ່ປ້ອງກັນປະເທດຈາກຈີນ ແລະເກົາຫຼີໃຕ້ ພົບປະກັນ ເປັນເທື່ອທຳອິດ ນັບແຕ່ເກົາຫລີເໜືອ ໄດ້ທົດລອງ ອາວຸດນິວ ເຄລຍເມື່ອນຶ່ງອາທິດກວ່າໆຜ່ານມາ ບັນດາຜູ້ຕາງໜ້າຂອງປະ ເທດທັງສອງພົບປະກັນທີ່ກຸງໂຊລໃນວັນສຸກມື້ນີ້ ເກົາຫລີໃຕ້ແລະຈີນ ຈັດໃຫ້ມີການພົບປະເກືອບວ່າປະຈຳປີຂຶ້ນ ເພື່ອປຶກສາຫາລືກ່ຽວກັບຄວາມໝັ້ນຄົງໃນແຫລມເກົາຫລີ ທ່ານ Yoon Soon-gu ອະທິບໍດີຂອງກະຊວງປ້ອງກັນປະເທດ ຮັບຜິດຊອບໃນນະໂຍບາຍຕ່າງປະເທດຂອງເກົາຫລີໃຕ້ພົບປະ ກັບທ່ານ Guan Youfei ອະທິບໍ ດີຮັບຜິດຊອບກິດຈະການຕ່າງ ປະເທດຂອງກະຊວງປ້ອງກັນປະເທດຈີນເພື່ອຫາລືກ່ຽວກັບການເອົາມາດຕະການຕອບ ໂຕ້ ຕໍ່ການທົດລອງນິວເຄລຍຂອງເກົາຫລີເໜືອ ເກົາຫລີເໜືອໄດ້ຖືກນາໆຊາດໂຈມຕີຢ່າງໜັກໃນອັນທີ່ເກົາຫລີເໜືອເອີ້ນວ່າການທົດລອງ ລະເບີດໄຮໂດຣເຈັນ ທີ່ປະສົບກັບຄວາມສຳເລັດນັ້ນ ໃນມື້ວັນພຸດຜ່ານມານີ້ ປະທານາທິບໍດີເກົາຫຼີໃຕ້ ທ່ານນາງ Park Geun-hye ຮຽກຮ້ອງ ໃຫ້ຈີນໃຊ້ອິດທິພົນຂອງຕົນ ເພື່ອບັງຄັບໃຫ້ເກົາຫລີເໜືອຍຸຕິໂຄງການນິວເຄລຍ ນອກນັ້ນສະຫະລັດຍັງຕ້ອງການຢາກໃຫ້ຈີນທຳການກົດດັນເພີ້ມຂຶ້ນຕໍ່ເກົາຫລີເໜືອເພື່ອ ໃຫ້ຢຸດເຊົາໂຄງການອາວຸດນິວເຄລຍ ຈີນແມ່ນພັນທະມິດທີ່ສຳຄັນສຸດຂອງເກົາຫຼີເໜືອ ການຄ້າລະຫວ່າງປະເທດທັງສອງມີມູນ ຄ່າທັງໝົດ 6 ພັນ 400 ລ້ານໂດລາໃນປີ 2014 ສະຫະລັດກ່າວວ່າ ຈີນສາມາດກົດດັນເກົາຫຼີເໜືອໂດຍຫລຸດການໃຫ້ຄວາມຊ່ອຍເຫຼືອທາງດ້ານພະລັງງານແກ່ປະເທດດັ່ງກ່າວແລະຈຳກັດຮັດແຄບໃນເລື້ອງການຄ້າ